Jamie Oliver

**James Trevor Oliver** (født 27. mai 1975 i Essex) er en britisk kokk, kokebokforfatter og TV-personlighet, og kjent som **The Naked Chef** (*den nakne kokken*). Han er innehaver av restauranten Fifteen i London, hvor han tar inn vanskeligstilt ungdom for opplæring i matbransjen. Han fikk i 2003 ordenen Order of the British Empire. Han har jobbet for å bedre matforholdene i skolene i England og USA, og har laget flere TV-serier om dette.

## Liv og virke
### Bakgrunn
James Trevor Oliver vokste opp i Essex i England, der foreldrene hans drev en pub, og han pleide å arbeide på kjøkkenet. 

Han ble utdannet ved *Newport Free [[Grammar school|Grammar School]]*. Han forlot skolen i en alder av 16 år uten å ta eksamen. Han studerte senere ved Westminster Kingsway College, tidligere Westminster College.
### Karriere
Hans første jobb var som en konditor hos restauranten *Antonio Carluccio Neal's Yard*, hvor han fikk erfaring med det italienske kjøkken. Oliver begynte deretter ved *The River Café* i Fulham, som sous chef. 

I 1997 debuterte hans TV-program *[[The Naked Chef]]*, og hans kokebok ble en bestselger i Storbritannia. Samme år ble Oliver invitert til å forberede lunsj til daværende statsminister Tony Blair i Downing Street 10.

I 2009 hevdet Oliver at han var av delvis sudansk herkomst via hans tipp-tipp oldefar Johannes. Men etablert forskning for *[[Sunday Express]]* beviste at det var liten eller ingen mulighet for en sudansk tilkobling. I juli 2000 giftet Oliver seg med tidligere modell Juliette Norton. Paret møtte hverandre for første gang i 1993, og de har fem barn: Poppy Honey Rosie Oliver (født 18. mars 2002), Daisy Boo Pamela Oliver (født 10. april 2003), Petal Blossom Rainbow Oliver (født 3. april 2009), Buddy Bear Maurice Oliver (født 15. september 2010) og River Rocket Oliver (født 18. august 2016).

Oliver grunnla Oliver Fifteen Foundation i 2002, og med hjelp fra denne gruppen flere ungdommer som har en vanskelig barndom, kriminelt rulleblad eller tidligere skadelig bruk av rusmidler, trening i restaurantbransjen. I 2005 startet han en kampanje for å hjelpe britiske skolebarn til å spise mer sunn mat og kutte ut junk food. Oliver begynte deretter en annen kampanje for å forby usunn mat i britiske skoler, og for å få barn til å spise mer næringsrik mat i stedet. Oliver har i årevis havnet på listen over de mest innflytelsesrike personer i britisk serveringsbransje. I 2006 havnet Oliver bak kjendiskokk Gordon Ramsay på denne listen, og i 2010 havnet han igjen i toppsjiktet på denne listen. I 2005 ble Oliver kritisert av dyrevernsaktivister som f.eks. PETA for slakting av et lam som var ved full bevissthet under sitt TV-program.

## Bokutgivelser
* *Something for the Weekend*, ISBN 0-1410-2258-2
* *The Naked Chef*, ISBN 0-7868-6617-9
* *The Return of the Naked Chef*, ISBN 0-7181-4439-2
* *Happy Days with the Naked Chef*, ISBN 0-7868-6852-X
* *The Naked Chef Takes Off*, ISBN 0-7868-6755-8
* *Jamie's Kitchen*, ISBN 1-4013-0022-7
* *Jamie's Dinners*, ISBN 1-4013-0194-0
* *Jamie's Italy*, ISBN 0-7181-4770-7
* *Cook With Jamie: My Guide to Making You a Better Cook *, ISBN 0-7181-4771-5
* *Jamie's Little Book of Big Treats*, ISBN 0-1410-3146-8
* *Jamie at Home: Cook Your Way to the Good Life*, ISBN 978-0718152437
* *Jamie's Ministry of Food: Anyone Can Learn to Cook in 24 Hours*, ISBN 978-0718148621
** Utgitt i USA som: *Jamie's Food Revolution: Rediscover How to Cook Simple, Delicious, Affordable Meals*, ISBN 978-1401323592
* *Jamie's Red Nose Recipes*, ISBN 978-0141041780
* *Jamie's America*, ISBN 978-0718154769
* *Jamie does... SPAIN, ITALY, SWEDEN, MOROCCO, GREECE, FRANCE*, ISBN 978-0718156145
* *Jamie's 30-minute Meals*, ISBN 978-0718154776
;Oversatt til norsk
* *Mat fra Jamies kjøkken: the naked chef*, ISBN 82-05-28915-8
* *Den nakne kokken*, ISBN 82-05-30141-7
* *Glade dager med den nakne kokken*, ISBN 82-05-30671-0
* *Gjør som Jamie: teknikker, kjøkkentips, oppskrifter*, ISBN 82-05-30967-1
* *Jamie hver dag*, ISBN 82-05-33737-3
* *Jamies Italia*, ISBN 82-05-34769-7
* *Alle kan lære å lage mat*, ISBN 9788205391512
* *Jamies Amerika*, ISBN 9788281880856

## TV-serier
* *The Naked Chef* (1998–1999) 
* *Oliver's Twist* (2002–)
* *Jamie's Kitchen* (2002)
* *Jamie's School Dinners* (2005)
* *Jamie's Great Italian Escape* (2005)
* *Jamie's Kitchen Australia* (2006)
* *Jamie's Chef*  (2007)
* *Jamie at Home* (2007)
* *Jamie's Ministry of Food* (2008)
* *Jamie's American Road Trip* (2009)
* *Jamie's Family Christmas* (2009)
* *Jamie Oliver's Food Revolution* (2010)
* *Jamie Does* (2010)

## Referanser


## Eksterne lenker
* 
*